Canno (angustiae)
Vide etiam paginam discretivam: Canno (discretiva). Canno est vallis vel angustiarum genus; cum flumen montes secat et vallem profundam marginibus arduissimis saxosis format totumque huius vallis fundum fluminis alveus occupat, canno fit. Canno Groenlandiae maior, maximus orbis terrarum canno, est glaciario perpetuo opertus et solum anno 2013 inventus; secundus ab altissimo est Canno Vis fluminis Namibiae. Canno maior fluminis Colorati notissimus est. Europae canno altissimus est canno Autariatis(sr) fluminis Montis Nigri; in montibus Caucasicis canno Sulakensis, Gerrho flumine formatus, maximus est.